અમદાવાદ: એક તરફ મ્યુનિ. સત્તાવાળાઓ સ્માર્ટ સિટીનાં બણગાં ફૂંકી રહ્યા છે. દરરોજ સ્વચ્છતા રાઉન્ડનાં નાટક ભજવાઇ રહ્યાં છે. ભારત સ્વચ્છતા મિશન હેઠળ મ્યુનિ. તિજોરીમાંથી લાખો રૂપિયાનું આંધણ થઇ રહ્યું છે. આની સાથે સાથે ડોર ટુ ડમ્પની ભ્રષ્ટ કામગીરી તેમજ રોજિંદાં સફાઇ કર્મચારીઓનાં આંદોલનના પગલે ખાસ કરીને નવા પશ્ચિમ ઝોન કચરાના ઢગલામાં ફેરવાયું છે. આ ઝોનના નાગરિકો કોર્પોરેશનમાં મર્જ થયા બાદથી ડગલે ને પગલે છેતરાયા હોવાનું અનુભવી રહ્યા છે.